ฮ. 2 ลําปะทะร่วง ตายเรียบ 10 ศพ
มี3นักกีฬาดังฝรั่งเศส ขณะไปถ่ายทีวีเรียลลิตี้,โศกนาฏกรรมเฮลิคอปเตอร์ชนกัน 2 ลำกลางเวหา ที่อาร์เจนตินา คร่าชีวิตนักกีฬาซุปเปอร์สตาร์ชาวแดนน้ำหอมกับนักบินรวม 10 ศพ เผยเป็นเฮลิคอปเตอร์บรรทุกผู้แข่งขันรายการเรียลลิตี้ ไปลงในดินแดนปลายสุดของโลก ที่มีความเป็นอยู่อย่างยากลำบากและหาทางผจญภัยกลับมาเอง แต่ยังไม่ทันถึงจุดหมายกลับตายก่อน,อุบัติเหตุกลางอากาศที่เกิดขึ้นอย่างไม่คาดฝันครั้งนี้ สำนักข่าวต่างประเทศรายงานเมื่อวันที่ 10 มี.ค.ว่า เกิดเหตุเฮลิคอปเตอร์ 2 ลำ บรรทุกนักกีฬาโอลิมปิกชื่อดังและทีมงานโทรทัศน์ช่องทีเอฟ 1 ของฝรั่งเศส ประสบอุบัติเหตุชนกันกลางอากาศ ระหว่างการถ่ายทำรายการโทรทัศน์เรียลลิตี้ ดร็อปป์ เกี่ยวกับการผจญภัยเอาชีวิตรอดในพื้นที่ภูเขา ใกล้กับเทือกเขาแอนดีส ในจังหวัดลาริโอฮา ภาคตะวันตกเฉียงเหนือของอาร์เจนตินา ห่างจากกรุงบัวโนส ไอเรสไปทางเหนือราว 1,170 กิโลเมตร ส่งผลให้เฮลิคอปเตอร์ทั้ง 2 ลำ ตกกระแทกพื้นอย่างรุนแรงจนเกิดไฟลุกท่วม ผู้โดยสารและนักบินเสียชีวิตอนาถทั้งหมด 10 คน,นายเซซาร์ อันกูโล หัวหน้าเจ้าหน้าที่ด้านความมั่นคงในพื้นที่จังหวัดลาริโอฮา เปิดเผยว่า เหตุสลดเกิดเมื่อเวลา 17.00 น. วันที่ 9 มี.ค. ตามเวลาท้องถิ่น หรือประมาณ 03.00 น. วันที่ 10 มี.ค. ตามเวลาไทย ไม่ไกลจากเมืองวิลลา แคสเทลลี ในจังหวัดลาริโอฮา โดยเฮลิคอปเตอร์ลำแรกรุ่นยูโรคอปเตอร์บรรทุกผู้โดยสารได้ 6 คน เป็นของจังหวัดลาริโอฮา ส่วนอีกลำเป็นของตำรวจจังหวัดซานติเอโก เดล เอสเตโร หลังเกิดเหตุเจ้าหน้าที่ตำรวจและเจ้าหน้าที่ดับเพลิงได้ระดมกำลังกันเข้ากู้ร่างผู้เสียชีวิตออกจากซากเฮลิคอปเตอร์ที่มีเปลวไฟลุกท่วม ในเบื้องต้นเจ้าหน้าที่เชื่อว่าสาเหตุไม่น่าเกิดจากสภาพอากาศ เพราะในช่วงนั้นท้องฟ้าปลอดโปร่ง แต่อาจเกิดการระเบิดเกิดขึ้น จากสาเหตุที่เชื่อว่าเฮลิคอปเตอร์ทั้ง 2 ลำชนกันกลางอากาศ แล้วตกกระแทกพื้น,สำหรับเหยื่อเคราะห์ร้าย 10 รายในเหตุสลดครั้งนี้ จากการตรวจสอบพบว่า นอกจากนักบินชาวอาร์เจนตินา 2 รายแล้ว ยังมีชาวฝรั่งเศสอีก 8 ราย ในจำนวนนี้ มีนางฟลอเรนซ์ อาร์โธต อายุ 57 ปี นักกีฬาแข่งเรือใบระดับแชมเปี้ยน เจ้าของสถิติทำเวลาแล่นเรือข้ามมหาสมุทรแอตแลนติกเหนือได้เร็วที่สุดในปี 2533 น.ส.คามิลล์ มุฟฟาต์ อายุ 25 ปี นักว่ายน้ำเหรียญทองประเภทฟรีสไตล์ 400 เมตร เหรียญเงินในการแข่งขันว่ายน้ำประเภทฟรีสไตล์ 200 เมตร และเหรียญทองแดงประเภทฟรีสไตล์ 4,200 เมตร ในการแข่งขันโอลิมปิก ที่กรุงลอนดอน ประเทศอังกฤษ เมื่อปี 2555 นายอเล็กซิส วาสตีน อายุ 28 ปี นักมวยเหรียญทองแดงรุ่นน้ำหนัก 60-64 กิโลกรัม ในการแข่งขันโอลิมปิกที่กรุงปักกิ่ง ประเทศจีน เมื่อปี 2551,ส่วนผู้เสียชีวิตชาวฝรั่งเศสที่เหลืออีก 5 คน ทางการอาร์เจนตินายังไม่เปิดเผยรายละเอียดเพิ่มเติม แต่สถานีโทรทัศน์ทีเอฟ 1 ของฝรั่งเศสระบุว่า มีทีมงานของทางสถานีเสียชีวิตในเหตุการณ์ 2-3 คน ซึ่งในกรณีนี้ทางทีเอฟ 1 ขอแสดงความเสียใจต่อครอบครัวผู้เสียชีวิตอย่างสุดซึ้ง ขณะที่นายฟรองซัวส์ โอลองด์ ประธานาธิบดีฝรั่งเศส ออกแถลงการณ์ต่อมาที่กรุงปารีสว่า รู้สึกเศร้าเสียใจอย่างมากต่อการจากไปอย่างกะทันหันของเพื่อนร่วมชาติ,สำหรับรายการเรียลลิตี้ดร็อปป์ เป็นของบริษัท โปรดักชั่น เอเแอลพี ทีวี ออกอากาศผ่านทางสถานีโทรทัศน์ฝรั่งเศสช่องทีเอฟ 1 และถือเป็นรายการยอดนิยมในยุโรป เริ่มถ่ายทำตั้งแต่สิ้นเดือน ก.พ. ในเมืองอุซัวยา ในเขตพาตาโกเนีย เขตตอนใต้สุด ของอาร์เจนตินา และถือเป็นปลายสุดของแผ่นดินโลก จากนั้นก็ขึ้นมาที่จังหวัดลาริโอฮา ซึ่งมีภูมิประเทศเต็มไปด้วยภูเขาวิวทิวทัศน์งดงาม แหล่งท่องเที่ยวขึ้นชื่อของอาร์เจนตินา เพื่อให้ผู้เข้าแข่งขันซึ่งเป็น นักกีฬาระดับดาราหย่อนตัวลงไปยังสภาพสิ่งแวดล้อมที่ต้องอาศัยอยู่อย่างยากลำบาก แล้วผจญภัยเอาชีวิตรอด หาทางกลับสู่พื้นที่ชุมชนให้ได้ แต่กลับต้องมาเสียชีวิตไปอย่างน่าเสียดายจากอุบัติเหตุสุดสะเทือนขวัญครั้งนี้
โศกนาฏกรรมเฮลิคอปเตอร์ชนกัน 2 ลำกลางเวหา ที่อาร์เจนตินา คร่าชีวิตนักกีฬาซุปเปอร์สตาร์ชาวแดนน้ำหอมกับนักบินรวม 10 ศพ เผยเป็นเฮลิคอปเตอร์บรรทุกผู้แข่งขันรายการเรียลลิตี้ ไปลงในดินแดนปลายสุดของโลก ที่มีความเป็นอยู่อย่างยากลำบาก
ข่าวหน้า1,เฮลิคอปเตอร์ชนกัน,นักกีฬาโอลิมปิก,ถ่ายทำรายการโทรทัศน์,เรียลลิตี้ ดร็อปป์,อาร์เจนตินา,ฟลอเรนซ์ อาร์โธต,คามิลล์ มุฟฟาต์,อเล็กซิส วาสตีน